
nolikumam
APDROŠINĀŠANAS UN NODROŠINĀJUMA NOTEIKUMI
[bookmark: _Hlk151393689]Izpildītājs ne vēlāk kā 10 (desmit) darbdienu laikā pēc Iepirkuma līguma noslēgšanas iesniedz Pasūtītājam ar Pasūtītāju iepriekš saskaņotas apdrošināšanas polises, apdrošināšanas noteikumus un polišu apdrošināšanas prēmijas samaksu apliecinošus dokumentus atbilstoši šādām polisēm ar nosacījumiem:
1. Izpildītāja vispārējās civiltiesiskās atbildības apdrošināšana (saskaņā ar Nolikuma 4.3. punktā noteikto):
1.1. Pretendentam ir spēkā esoša vispārējās civiltiesiskās atbildības apdrošināšanas polise, vai arī Pretendentam ir iespēja Iepirkuma līguma slēgšanas gadījumā apdrošināt vispārējo civiltiesisko atbildību atbilstoši Ministru kabineta 2014. gada 19. augusta noteikumiem Nr. 502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu";
1.2. Izpildītājs ne vēlāk kā 10 (desmit) darbdienu laikā pēc Iepirkuma līguma noslēgšanas, bet ne vēlāk kā pirms būvdarbu uzsākšanas, iesniedz Pasūtītājam apdrošināšanas polises kopiju, apdrošināšanas noteikumus un apdrošināšanas prēmijas samaksu apliecinošu dokumentu;
1.3. Apdrošināšanas polisei jāatbilst šādiem nosacījumiem:
1.3.1. kopējais atbildības limits un atbildības limits vienam apdrošināšanas gadījumam ne mazāks kā 150 000,00 EUR (viens simts piecdesmit tūkstoši euro un 00 centi), pašrisks ne lielāks kā 500,00 EUR (pieci simti euro un 00 centi);
1.3.2. Izpildītāja norādītais komercdarbības veids polisē atbilst tehniskajā specifikācijā paredzētajiem darbiem;
1.3.3. seguma ietvaros paredzēta zaudējumu/kaitējuma atlīdzināšana Pasūtītājam, tostarp Pasūtītāja darbinieku veselībai, dzīvībai, kustamajam un nekustamajam īpašumam;
1.3.4. seguma ietvaros paredzēta zaudējumu/kaitējuma atlīdzināšana citiem būvniecības procesa dalībniekiem;
1.3.5. apdrošināšanas segums darbojas montāžas, demontāžas un sistēmas testēšanas/pārbaudes laikā;
1.3.6. polises īpašajos noteikumos iekļauta atruna par zaudējumu atlīdzināšanu saistībā ar tiešas iedarbības rezultātā bojātiem inženiertīkliem;
1.3.7. seguma ietvaros paredzēta zaudējumu/kaitējuma atlīdzināšana pēc darbu pabeigšanas (atbildība par produkciju), tostarp garantijas darbu izpildes laikā.
2. Būvspeciālistu profesionālās civiltiesiskās atbildības apdrošināšana (saskaņā ar Nolikuma 4.3. punktā noteikto):
2.1. Pretendentam ir spēkā esoša profesionālās civiltiesiskās atbildības apdrošināšanas polise, vai arī Pretendentam ir iespēja Iepirkuma līguma slēgšanas gadījumā apdrošināt profesionālo civiltiesisko atbildību atbilstoši Ministru kabineta 2014. gada 19. augusta noteikumiem Nr. 502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu";
2.2. Izpildītājs ne vēlāk kā 10 (desmit) darbdienu laikā pēc Iepirkuma līguma noslēgšanas, bet ne vēlāk kā pirms būvdarbu uzsākšanas, iesniedz Pasūtītājam apdrošināšanas polises kopiju, apdrošināšanas noteikumus un apdrošināšanas prēmijas samaksu apliecinošu dokumentu;
2.3. Apdrošināšanas polisei jāatbilst Ministru kabineta 2014. gada 19. augusta noteikumiem Nr. 502, ar kopējo atbildības limitu un atbildības limitu vienam apdrošināšanas gadījumam ne mazāku kā 150 000,00 EUR (viens simts piecdesmit tūkstoši euro un 00 centi) un pašrisku ne lielāku kā 500,00 EUR (pieci simti euro un 00 centi).
3. Būvniecības visu risku apdrošināšana (CAR) (saskaņā ar Nolikuma 4.3. punktā noteikto):
3.1. Izpildītājs pirms būvdarbu uzsākšanas veic būvniecības visu risku apdrošināšanu (CAR) konkrētajā būvobjektā un iesniedz Pasūtītājam apdrošināšanas polises kopiju;
3.2. Apdrošināšanas polisei jāatbilst šādiem nosacījumiem:
3.2.1. kopējais atbildības limits darbiem un materiāliem ne mazāks kā piedāvātā līgumcena (Iepirkuma līguma summa);
3.2.2. pašrisks ne lielāks kā 500,00 EUR (pieci simti euro un 00 centi);
3.2.3. seguma ietvaros iekļauti Pasūtītāja esošajam nekustamajam īpašumam būvniecības darbu rezultātā radītie zaudējumi ar kopējo apdrošinājuma summu ne mazāku kā 40% no Iepirkuma līguma summas;
3.2.4. polise ir spēkā visu Iepirkuma līguma izpildes laiku.
4. Saistību izpildes nodrošinājums:
4.1. Izpildītājs ne vēlāk kā 10 (desmit) darbdienu laikā pēc Iepirkuma līguma noslēgšanas iesniedz Pasūtītājam kredītiestādes vai apdrošināšanas sabiedrības izsniegtu spēkā esošu, neatsaucamu un beznosacījuma saistību izpildes nodrošinājumu 10% (desmit procentu) apmērā no Iepirkuma līguma summas;
4.2. Saistību izpildes nodrošinājumam jābūt noformētam ar Pasūtītāju iepriekš saskaņotā  formā un saturā, un tam jāsatur šādi noteikumi:
4.2.1. nodrošinājuma summa 10% (desmit procentu) apmērā no Iepirkuma līguma summas;
4.2.2. nodrošinājuma izdevējs apņemas bez jebkādām ierunām un nosacījumiem pēc Pasūtītāja pirmā pieprasījuma samaksāt Pasūtītājam nodrošinājuma summu;
4.2.3. nodrošinājumam jābūt nepārtraukti spēkā līdz būvobjekta nodošanas – pieņemšanas akta parakstīšanas termiņam, kam vēl pievienojamas vismaz 30 (trīsdesmit) dienas;
4.2.4. nodrošinājumam jābūt spēkā arī Izpildītāja maksātnespējas vai likvidācijas gadījumā.
5. Garantijas laika (saistību) nodrošinājums:
[bookmark: _Hlk125411032]5.1. Izpildītājs pēc būvobjekta nodošanas – pieņemšanas akta abpusējas parakstīšanas atbilstoši Iepirkuma līguma 3.5.5. apakšpunkta noteikumiem kopā ar rēķinu par visiem izpildītajiem būvdarbiem, tai skaitā par faktiski izpildītajiem būvdarbiem pēdējā mēnesī iesniedz Pasūtītājam kredītiestādes vai apdrošināšanas sabiedrības izsniegtu spēkā esošu, neatsaucamu un beznosacījuma Garantijas saistību nodrošinājumu 5% (piecu procentu) apmērā no Iepirkuma līguma summas;
5.2. Garantijas laika (saistību) nodrošinājumam nepārtraukti jābūt spēkā līdz garantijas perioda beigām, kā arī savlaicīgi jāpagarina, ja saskaņā ar Iepirkuma līguma noteikumiem tiek pagarināts garantijas laiks;
5.3. Garantijas laika (saistību) nodrošinājumam jābūt noformētam ar Pasūtītāju iepriekš saskaņotā formā un saturā, un tam jāsatur šādi noteikumi:
5.3.1. nodrošinājuma summa 5% (piecu procentu) apmērā no Iepirkuma līguma summas;
5.3.2. nodrošinājuma izdevējs apņemas bez jebkādām ierunām un nosacījumiem pēc Pasūtītāja pirmā pieprasījuma samaksāt Pasūtītājam nodrošinājuma summu;
5.3.3. nodrošinājumam jābūt spēkā līdz garantijas perioda beigām, kam vēl pievienojamas vismaz 30 (trīsdesmit) dienas;
5.3.4. nodrošinājumam jābūt spēkā arī Izpildītāja maksātnespējas vai likvidācijas gadījumā.
5.4. Izpildītājs ir tiesīgs izvēlēties būvdarbu garantijas laika ieturējumu kā garantijas saistību nodrošinājuma veidu. Šādā gadījumā šo noteikumu 5.1.- 5.3.punkta noteikumi uz Izpildītāju nav attiecināmi;
5.5. Pasūtītājs samaksā Izpildītājam Iepirkuma līguma 3.5.6. apakšpunktā noteikto neizlietoto garantijas laika ieturējumu pēc garantijas laika beigām un garantijas laikā pieteikto garantijas darbu pilnīgas izpildes 30 (trīsdesmit) dienu laikā pēc Iepirkuma līguma noteikumiem atbilstoša Izpildītāja rēķina saņemšanas;
5.6. Izpildītājam ir tiesības aizstāt garantijas saistību nodrošinājumu samaksas ieturējuma veidā ar citu garantijas saistību nodrošinājumu. Paziņojumu par garantijas saistību nodrošinājuma veida maiņu Izpildītājs iesniedz kopā ar Iepirkuma līguma 3.5.5. apakšpunktā minēto rēķinu un pievieno dokumentu par jauno garantijas saistību nodrošinājumu.
APLIECINĀJUMS

Pretendents _______________, Reģ. Nr. ____________, 

ar šī dokumenta parakstīšanu apliecina, ka:
1) ir iepazinies ar visām šajos noteikumos uzskaitītajām prasībām, tās saprot un Iepirkuma līguma slēgšanas tiesību gadījumā apņemas tās visā Iepirkuma līguma darbības laikā pilnībā ievērot;
2) ir informēts un apzinās, ka gadījumā, ja šajos noteikumos uzskaitītie dokumenti netiks iesniegti Iepirkuma līgumā norādītajā termiņā, Pasūtītājs būs tiesīgs aprēķināt līgumsodu atbilstoši Iepirkuma līguma noteikumiem.

______________, 2026.gada _____. ________________ 	
/vieta/  				/datums/  

 _____________________________________________
Pretendenta pārstāvja paraksts
(neaizpilda, ja dokuments tiek parakstīts ar drošu vai EIS elektronisko parakstu)

_____________________________________________
Pretendenta pārstāvja vārds, uzvārds,  amats

